ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያን ጂቡቲን ኣብ ዝተፈላለየ ጽላት ቁጠባ ሓቢረን ከልምዓ ተሰማሚዐን 1 ጉንቦት 2018 ምንጪ ስእሊ, Getty Images መግለጺ ስእሊ, ርክብ ኢትዮ ጁቡቲ ቀዳማይ ሚኒስትር ዶክተር ኣብዪ ኣሕመድ ኣብ ጅቡቲ ኣብ ዘካየድዎ ፈላሚ ኣህጉራዊ ዑደቶም፡ ምስ ፕረዲዘንት ጅቡቲ እስማዒል ዑመር ጊሌ፡ ኢትዮጵያን ጂቡትን ኣብ ብርክት ዝበሉ ዓውድታት ቁጠባ ዝነበረን ምትሕብባር ናብ ደረጃ ሽርክነታዊ ዋንነት ንምዕባይ ብሓባር ክሰርሓ ዘኽእለን ዘተ ኣካይዶም። ኣብዚ ግዜ፡ እተን ሃገራት ተጠቃምነተን ኣብ ከዕብዩ ዝኽእሉ ፕሮጀክታት ብሓባር ንምስራሕ ካብ ምስምማዕ ሓሊፉ፡ ኢትዮጵያ ኣብ ነባርን ሓዱሽ ዝህነጹ ወደባት ብጽሒት በዓል ዋንነት ክህልዋ፡ ጅቡቲ ድማ ኣብ ቴሌኮም፣ ምርግጋጽ ዉሕስነት ምግብን ካልኦትን ተመሳሳሊ ብጽሒት ክህልዋ መራሕተን ተሰማሚዖም። ኣምባሳደር ኢትዮጵያ ኣብ ጅቡቲ ሻሜቦ ሲታሞ፡ ትማሊ ንቢቢሲ ኣብ ዝሃቡዎ ሓበሬታ፡ ብወደብ ጅቡቲ 80 ሚእታዊት ኣታዉን ወጻእን ንግዲ ብምምልላስ ተጠቃሚት ዝኾነት ኢትዮጵያ በዚ ሓዲሽ ስምምዕ ዋንነት ሽርክነት ክህሉዋ ዕድል ዝፈጥር'ዩ ኢሎም። "ኢትዮጵያ ወደብ ጅቡቲ ትጥቀም'ኳ እንተኾነት፡ ክሳብ ሕዚ ግና ብመልክዕ ብጽሒት ዝግለጽ እጃም ኣይነበራን። ኢትዮጵያ ኣብቲ ወደብ ኢንቨስት ክትገብር ዘቕረበቶ ሕቶ ካብ ወገን ጅቡቲ እወንታዊ ምላሽ ረኺቡ ኣሎ። ዝርዝር ኣፈጻጽማ እዚ ስምምዕ ካብ ክልቲኦም ዝተዋጽአ ኮሚቴ ዝፍጽሞ ኮይኑ፡ ኣብ ነባርን ሓደሽትን ወደባት ኢትዮጵያ ብጽሒት ክህልዋን በዓል ዋንነት ክስምዓን ኣብ ዝገብር ስምምዕ ግና ተበጺሑ ኣሎ" ክብሉ ይገልጹ። እዘን ሃገራት ንዝሓለፉ ዓመታት ብርክት ዝበሉ ሓበራዊ ናይ ቁጠባ ዉህደት ፕሮጀክታት ሓንጺጸን ብሓባር እናሰርሓ ከምዝመጽኣ ዘልዓሉ እቶም ፕረዚደንት፡ ኢትዮጵያ ኣብቲ ኮሪደር ዝገበረቶ ወፍሪ ልዕሊ 12 ቢሊዮን ዶላር ቑጠባዉን ማሕበራዉን ምትእስሳር ክልቲኤን ሃገራት ንምጥንኻር ዝተገበረ መዋእለ ንዋይ ከምዝኾነ ይዛረቡ። በብዓመቱ ካብ 1.5 ክሳብ 2 ቢሊዮን ዶላር ንኪራይ ወደብ ወጻኢ እትገብር ኢትዮጵያ በቲ ሓዱሽ መልክዕ ዘለዎ ክልትኣዊ ምትሕብባር ንምዕባይ ዝዓለመ ሓድሽ ስምምዕ ሓበራዊ ምልማዕ ወደብ ጅቡቲ ኣቢላ ድማ ካብ ክፍሊት ናጻ ዝኾነ ኣገልግሎት ክትረክብ ከምዝሕግዛ ኣምባሳደር ሻሜቦ ገሊጾም። "በዚ ናይ ሕዚ ስምምዕ፡ ኢትዮጵያ ፍቓድ በዓል ዋንነት ረኺባ ነቲ ወደብ ንምምዕባልን ጸገማት እንተሃልዮም ድማ መፍትሒ ንምብርካትን ዕድል ክህልዋ'ዩ። ካብዚ ሓሊፉ ክልቲኤን ሃገራት ኩለ መዳያዊ ሓበራዊ ምትእስሳር ከምዘለወን መርኣዪ ከምዝኸውን፡ ንቑጠባዊ ዉህደት ዓብዪ እጃም ክህልዎ'ዩ"ዝብል መብርሂ ሂቦምና። ብኻልእ ወገን፡ ጅቡቲ፡ ኣብ መንግስቲ ኢትዮጵያን ካልኦትን መዳያት ልምዓትን ብጽሒት ኣብ ዘለዎም ዓብዪ ሴክተር ንምስታፍ ኣብ ስምምዕ ተበጺሑ ኣሎ። ቴሌኮም እቲ ሓደ ካብቶም መንግስቲ ጅቡቲ ተገዲሱ ከውፍረሉ ተበጊሱ ዘሎ ልምዓት'ዩ። ምንጪ ስእሊ, James Jeffrey ጅቡቲ፡ ኣብ ቴሌ ኮም ኾነ ካልኦት ስራሕቲ ኢንቨስትመንትን ክትሳተፍ ኣብ ስምምዕ ተበጺሑሉ ኣሎ ዝበሉ እቶም ኣምባሳደር፡ "ኣገልግሎት ቴሌ ኮም ኣብ ትሕቲ መንግስቲ ክጸንሕ ዝገበርናሉ ምኽንያት ሃገርና ካብቲ ዓዉዲ ክትረኽቦ ዝግባእ ረብሓ ንምሕላዉ'ዩ። መንግስቲ ጅቡቲ ኣብዚ ዓዉዲ ምስታፉ ሓደ ማሕበረሰብ ኢኮኖሚ ንምፍጣር ዝዓለመ እምበር ናይ ፖሊሲ ለዉጢ ዘምጽእ ኣይኾነን" ክብሉ ይዛረቡ። ክልቲኤን ሃገራት ብባህልን ታሪኽን ዘተኣሳስር ታሪኽ ከምዘለወን ብምግላጽ ዝሃነጽኦ ርክብ ድማ ህዝቢ ንህዝቢ ብምቅርራብ ብሓባር ንምዕባይን ቑጠባዊ ደገፍ ንምግባርን ከምዝኾነ ሓቢሮም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
